Қазақстан Республикасы

Үкіметінің

2025 жылғы « »   
 № қаулысына

2-қосымша

Қазақстан Республикасы

Үкіметінің

2024 жылғы «17» қыркүйектегі  
№ 754 қаулысымен

бекітілген

Кепілдік қорлары шеңберінде кредиттерге/қаржылық лизингке/шартты міндеттемелерге/форвардтық шарттар**/облигациялар/опциондар бойынша**   
кепілдіктер беру қағидалары

**1-тарау. Жалпы ережелер**

1. Кепілдік қорлары шеңберінде кәсіпкерлердің кредиттері/қаржылық лизингі/шартты міндеттемелері/форвардтық шарттар/облигациялар/опциондар бойынша бойынша кепілдіктер беру қағидалары (бұдан әрі – Кепілдік беру қағидалары) Қазақстан Республикасының Кәсіпкерлік кодексінің 94-бабының   
3-тармағына сәйкес әзірленді және кәсіпкерлердің кредиттері/қаржылық лизингі/шартты міндеттемелері/форвардтық шарттар/облигациялар/опциондар бойынша міндеттемелерді орындауды ішінара қамтамасыз ету ретінде кепілдік беру тетігін және шарттарын айқындайды.

2. Кепілдік беру осы Кепілдік беру қағидаларында көзделген шарттарға сәйкес, 1-ші және 2-ші Кепілдік қорлары шеңберінде кәсіпкерлердің кредиттері/қаржылық лизингі/шартты міндеттемелері/форвардтық шарттары/облигациялары/опциондары бойынша, оның ішінде «жасыл» жобаларды (қаржыландыру) іске асыру мақсатында жүзеге асырылады

3. Осы Кепілдік беру қағидаларында мынадай негізгі ұғымдар пайдаланылады:

1) айналым қаражатын толықтыру – кәсіпкердің операциялық (ағымдағы) қызметін қамтамасыз етуге байланысты кредиттің/қаржылық лизингтің/шартты міндеттеменің/форвардтық шарттың/облигациялардың/опциондық келісімнің нысаналы мақсаты;

2) банк – осы Кепілдік беру қағидаларын іске асыру шеңберіндегі екінші деңгейдегі банк;

3) бұрын бекітілген кәсіпкерлікті қолдау бағдарламасы/бағдарламалар – Қазақстан Республикасы Үкіметінің 2018 жылғы 25 тамыздағы   
№ 522 қаулысымен бекітілген «Бизнестің жол картасы-2020» бизнесті қолдау мен дамытудың мемлекеттік бағдарламасы, Қазақстан Республикасы Үкіметінің 2019 жылғы 24 желтоқсандағы № 968 қаулысымен бекітілген «Бизнестің жол картасы-2025» бизнесті қолдау мен дамытудың мемлекеттік бағдарламасы, Қазақстан Республикасы Үкіметінің 2021 жылғы 12 қазандағы   
№ 728 қаулысымен бекітілген 2021 – 2025 жылдарға арналған кәсіпкерлікті дамыту жөніндегі ұлттық жоба, Қазақстан Республикасы Үкіметінің 2018 жылғы 11 желтоқсандағы № 820 қаулысымен бекітілген жобаларға кредит беру және қаржылық лизинг тетігі, «Мемлекеттік қолдауға жататын жеке кәсіпкерлік субъектілері қызметін жүзеге асыратын экономика салаларын мемлекеттік қаржыла қағидаларын, нысандарын бекіту туралы» Қазақстан Республикасы Сауда және интеграция министрінің 2023 жылғы 21 қарашадағы № 410-НҚ, Қазақстан Республикасы Энергетика министрінің 2023 жылғы 22 қарашадағы   
№ 412, Қазақстан Республикасы Туризм және спорт министрінің 2023 жылғы   
22 қарашадағы № 299, Қазақстан Республикасы Экология және табиғи ресурстар министрінің 2023 жылғы 22 қарашадағы № 327, Қазақстан Республикасы Ауыл шаруашылығы министрінің 2023 жылғы 22 қарашадағы № 401, Қазақстан Республикасы Мәдениет және ақпарат министрінің 2023 жылғы 22 қарашадағы № 450-НҚ, Қазақстан Республикасы Су ресурстары және ирригация министрінің 2023 жылғы 22 қарашадағы № 16, Қазақстан Республикасы Көлік министрінің міндетін атқарушының 2023 жылғы 23 қарашадағы № 91, Қазақстан Республикасы Өнеркәсіп және құрылыс министрінің 2023 жылғы 23 қарашадағы № 84, Қазақстан Республикасы Оқу-ағарту министрінің 2023 жылғы   
23 қарашадағы № 347, Қазақстан Республикасының Цифрлық даму, инновациялар және аэроғарыш өнеркәсібі министрінің 2023 жылғы   
23 қарашадағы № 572/НҚ, Қазақстан Республикасы Ғылым және жоғары білім министрінің 2023 жылғы 23 қарашадағы № 598 және Қазақстан Республикасы Денсаулық сақтау министрінің міндетін атқарушының 2023 жылғы   
23 қарашадағы № 167 бірлескен бұйрығы (нормативтік құқықтық актілерін мемлекеттік тіркеу тізілімінде № 33681 болып тіркелген);

4) «жасыл» жобалар – бекітілген сыныптама (таксономия) негізінде айқындалған, Қазақстан Республикасының экология заңнамасына сәйкес қолда бар табиғи ресурстарды пайдалану тиімділігін арттыруға, қоршаған ортаға келеңсіз әсер ету деңгейін төмендетуге, энергия тиімділігін, энергия үнемдеуді арттыруға, климаттың өзгеру салдарын жұмсартуға және климаттың өзгеруіне бейімделуге бағытталған жобалар;

5) «жасыл» таксономия – қоршаған ортаны қорғау саласындағы уәкілетті орган әзірлейтін және «Жасыл» облигациялар мен «жасыл» кредиттер арқылы қаржыландыруға жататын «жасыл» жобалардың сыныптамасын (таксономиясын) бекіту туралы» Қазақстан Республикасы Үкіметінің   
2021 жылғы 31 желтоқсандағы № 996 қаулысымен (бұдан әрі – қаулы) бекітілетін «жасыл» облигациялар және «жасыл» кредиттер арқылы қаржыландыруға жататын «жасыл» жобалардың жіктемесі;

6) жоба (бизнес-жоба) – мемлекеттік қаржылай қолдау көрсетілетін қызмет шеңберінде кіріс алуға бағытталған және Қазақстан Республикасының заңнамасына қайшы келмейтін бастамашылық қызмет ретінде кәсіпкер бизнестің түрлі бағыттарында (бір жоба шеңберінде бірнеше кредит/қаржылық лизинг шарттары/шартты міндеттемелері/форвардтық шарттары/облигациялар/  
опциондар келісімі алынуы мүмкін) жүзеге асыратын іс-қимыл мен іс-шаралар жиынтығы.

Қатарынан мынадай 2 (екі) өлшемшартқа сәйкес келетін екі және одан да көп жобалардың жиынтығы бір жоба болып саналады:

жоба бір объект ретінде жүзеге асырылады (физикалық немесе технологиялық жағынан бір-бірімен тығыз байланысты бір ғимарат/құрылыс және объект болып табылады);

жоба экономикалық қызмет түрлерінің жалпы жіктеуішінің бір кіші сыныбы шеңберінде іске асырылады;

7) жобаның құны – жобаны жоспарланған операциялық көрсеткіштерге шығуға дейін іске асыруға бағытталған қажетті күрделі инвестициялар мен өзге де шығындардың жиынтығы, оған жобалау, құрылыс, жабдықты сатып алу, монтаж, іске қосу-жөндеу жұмыстары, персоналды оқыту, маркетинг, айналым капиталын қалыптастыру, сондай-ақ жобаны іске асырумен тікелей байланысты өзге де шығындар кіреді. Жобаның құнына жеңілдікті кезеңге есептелетін сыйақы сомасын және құрылыс кезеңіне кепілдік шығару үшін алынатын комиссияны енгізуге жол беріледі;

8) инвестициялық мақсаттар – негізгі құралдарды сатып алу, және (немесе) салу, және (немесе) жаңғырту, және (немесе) реконструкциялау, және (немесе) күрделі жөндеу, биологиялық және (немесе) материалдық емес активтерді сатып алу (осы анықтамада көрсетілген мақсаттарға байланысты ақы төлеу шоттарына сәйкес негізгі құралдардың/биологиялық/материалдық/ материалдық емес активтердің құнына енгізілген қосылған құн салығы бойынша шығыстар да инвестицияларға жатады);

9) кәсіпкер – өз қызметін осы Кепілдік беру қағидалары шеңберінде жүзеге асыратын жұмыс істеп тұрған шағын, орта және (немесе) ірі кәсіпкерлік субъектісі;

10) кепілдік – кәсіпкердің кредит шарты/қаржылық лизинг шарты/шартты міндеттеме/форвардтық шарт/облигациялар/опциондық келісім/жобаны аяқтау туралы келісім (жоба бойынша барлық шығындарды төлеу немесе олардың төленуін қамтамасыз ету және өзге де қаржылық және қаржылық емес міндеттемелерді өтеу, сондай-ақ акционерлерді/қатысушыларды қолдау (жоба туралы келісім)) бойынша негізгі қарыздың бір бөлігін өтеу жөніндегі міндеттемелерін орындауы үшін қаржы агенттігінің кредитор алдында өз кепілдік міндеттемесі шеңберінде кепілдік сомасы көлемінде жауап беру міндеттемесі;

11) кепілдік беру лимиті – қаржы агенттігі тарапынан кредит берушіге белгіленген кепілдік сомасының ең жоғары шегі, оның шегінде кредит беруші қаржы агенттігімен келісу рәсімдерінсіз кәсіпкерлерге қаржы агенттігі кепілдігін беру туралы шешім қабылдауға құқылы;

12) кепілдік міндеттеме – кәсіпкердің кредиттік шарт бойынша міндеттемелерін орындауына қаржы агенттігінің кредит беруші алдындағы жауапкершілігі туралы шығарылатын міндеттеме.

Кепілдік міндеттеме қағаз тасымалдағышта және/немесе электрондық құжат нысанында ұсынылады, бұл ретте электрондық нысанындағы кепілдік міндеттеме Қазақстан Республикасының қолданыстағы заңнамасына сәйкес электрондық цифрлық қолтаңбамен куәландырылады;

13) кепілдік беру – кәсіпкердің кредит шарты/қаржылық лизинг шарты/шартты міндеттеме/форвардтық шарт/облигациялар/опциондық келісім бойынша негізгі қарыздың бір бөлігін өтеу жөніндегі міндеттемелерін, сондай-ақ қаржыландыру туралы келісім шеңберіндегі банктер алдындағы өзге де міндеттемелерін орындауы үшін қаржы агенттігінің кепілдік қорының қатысушылары алдында кепілдік міндеттемесі негізінде кепілдік сомасы шегінде кепілдік беруі;

14) кешенді кәсіпкерлік лицензия (бұдан әрі – франчайзинг) – айрықша құқықтар кешенiнiң құқық иеленушiсi басқа тұлғаға өтеулi негiзде пайдалануға беретiн кәсiпкерлiк қызмет;

15) кепілдік қорының қатысушысы – банк, лизингтік компания, ұлттық басқарушы холдингтің еншілес ұйымы, астық саласында мемлекеттік саясатты іске асыратын ұлттық компания және өзге де заңды тұлғалар;

16) Консультативтік кеңес – қаржылық агенттік жанындағы алқалы консультативтік-кеңесші орган, 1-Кепілдік қорының қатысушыларының мүдделерін білдіреді;

17) кредитор – осы Кепілдік беру қағидаларын іске асыру шеңберінде әрекет ететін банк, лизингтік компания, ұлттық басқарушы холдингтің еншілес ұйымы, астық саласында мемлекеттік саясатты іске асыратын ұлттық компания, халықаралық қаржы институттары (оның ішінде мемлекет қатысатын), шетелдік банктер және өзге де заңды тұлғалар;

18) кредиттік шарт – кредитор мен кәсіпкер арасында жасалатын, кепілдік қорының қатысушысы кәсіпкерге кредит беретін шарттарды айқындайтын жазбаша келісім. Кредиттік шартқа кредит желісін ашу туралы келісім/қайта қаржыландырылатын қарыз бойынша қосымша келісім де жатады.

Ислам банкі үшін кредиттік шарт – ислам банкі мен кәсіпкер арасындағы, кәсіпкер-сатып алушыға немесе кәсіпкер-сатушыға коммерциялық кредит беру туралы жазбаша қаржыландыру шарты. Қаржыландыру шартына сондай-ақ ислам банкі мен кәсіпкер арасында коммерциялық кредиттер (қаржыландыру) ұсыну туралы жеке шарттар жасалатын жалпы қаржыландыру келісімі де жатады. Коммерциялық кредит – ислам банктерінің кәсіпкердің сауда қызметін сауда делдесі ретінде қаржыландыруы, бұл ретте тауар кәсіпкерге кейінге қалдырылған немесе бөліп төлеу шартымен, тауар құны мен үстемақыдан тұратын сату бағасы бойынша сатылады;

19) кредит/қаржылық лизинг шарты/опциондық келісім (бұдан әрі – кредит/қаржылық лизинг шарты/қаржылық лизинг/опциондық келісім) – кредитор мен кәсіпкер арасында жасалған кредит шартының/қаржылық лизинг шартының/опциондық келісімнің негізінде кәсіпкерге белгілі бір мерзімге, ақылы, қайтарымды, қамтамасыз етілген және нысаналы пайдалану талаптарымен, оның ішінде ақша талап ету құқығын (факторинг) беру шарты бойынша қаржыландыру шеңберінде берілетін ақша қаражатының сомасы. Кредиттік желі де банктік кредитке жатады.

Ислам банкі үшін кредит ұғымы қаржыландыру ретінде түсіндіріледі – кәсіпкерге тауар үшін төлемді кейінге қалдыру немесе бөліп төлеу түріндегі қаржыландыру, бұл ислам банкі мен кәсіпкер арасындағы қаржыландыру шартына сәйкес жүзеге асырылады;

20) кредиттің/қаржылық лизинг шартының/опциондық келісімнің нысаналы пайдаланылуы – кәсіпкердің кредит шарты/қаржылық лизинг шарты/опциондық келісім негізінде алынған кредитті/қаржылық лизингті/ақша қаражатын осы Кепілдік беру қағидаларында белгіленген шарттарға сәйкес мақсаттарға пайдалануы (нысаналы пайдалану тиісті құжаттармен расталуы тиіс, олар кәсіпкердің активті/жұмыстарды/қызметтерді толық көлемде төлеуін, алуын және пайдалануын және (немесе) осы Кепілдік беру қағидаларында көзделген өзге де мақсаттарға қол жеткізуін растайтын жиынтық дәлел болып табылады);

21) қайта қаржыландыру – кредит қаражаты есебінен кәсіпкердің бұрын алынған кредиттерінің орнын толтыру. Бұл ретте қайта қаржыландыру сомасына тек негізгі қарыз кіреді, ал сыйақы, айыппұл, өсімпұл және сот немесе соттан тыс тәртіпте берешекті өндіріп алуға байланысты өзге де төлемдер есепке алынбайды;

22) қаржы агенттігі – «Даму» кәсіпкерлікті дамыту қоры» акционерлік қоғамы;

23) қаржы агенттігінің жалғыз акционері – «Бәйтерек» Ұлттық басқарушы холдингі» акционерлік қоғамы;

24) қаржы агенттігінің уәкілетті органы – өз қызметін қаржы агенттігінің жарғысымен, қаржы агенттігінің кредиттік саясатымен берілген және қаржы агенттігінің ішкі құжаттарымен бекітілген өкілеттіктері шегінде жүзеге асыратын, тұрақты жұмыс істейтін алқалы орган;

25) қаржылық лизинг шарты – кепілдік қорының қатысушысы кәсіпкерге қаржылық лизинг беретін шарттарды айқындайтын, кредитор мен кәсіпкер арасында жасалған жазбаша келісім;

26) қаржыландыру туралы келісім – кепілдік қорына қатысушы мен кәсіпкер арасында жасалатын шартты міндеттемелерді ұсыну туралы келісім;

27) лизингтік компания – өз қызметін осы Кепілдік беру қағидалары шеңберінде жүзеге асыратын лизинг мәмілесіне қатысушы;

28) лизинг мәмілесі (лизинг)/қаржылық лизинг – азаматтық құқықтар мен міндеттерді белгілеуге, өзгертуге немесе тоқтатуға бағытталған лизингке қатысушылардың келісілген іс-әрекеттер жиынтығы;

29) мемлекеттік-жекешелік әріптестік – мемлекеттік әріптес пен жекеше әріптес арасындағы «Мемлекеттік-жекешелік әріптестік туралы» Қазақстан Республикасының Заңында айқындалған белгілерге сәйкес келетін ынтымақтастық нысаны;

30) опцион – тікелей инвестициялар қорының (бұдан әрі – ТИҚ) кәсіпкердің/өтінім берушінің қатысу үлесін/акцияларын сатуға құқығы және кәсіпкердің/өтінім берушінің/қатысушының және (немесе) акционердің және (немесе) өзге де тұлғаның ТИҚ үлесінің барлық бөлігін немесе ТИҚ талабы бойынша көрсетілген бөлігін сатып алу бағасы бойынша төлеу және сатып алу жөніндегі міндеттемесі;

31) опциондық келісім – кәсіпкер, ТИҚ, қатысушылар және (немесе) акционерлер және (немесе) жобаның шарттарымен көзделген өзге де тұлғалар арасында жасалатын келісім, онда кәсіпкерге инвестиция салу шарттары, оның ішінде (шектеусіз) ТИҚ-қа тиесілі акциялар мен (немесе) кәсіпкердің жарғылық капиталындағы қатысу үлесін белгілі бір тәртіппен және мерзімде кері сатып алу жөніндегі тараптардың міндеттемелері көзделеді;

32) өңірлік үйлестіруші – облыс (астана, республикалық маңызы бар қалалар) әкімі айқындайтын жергілікті атқарушы органның кәсіпкерлік саласындағы құрылымдық бөлімшесі;

33) портфельдік кепілдік беру – қаржы агенттігі кепілдік қорының қатысушысы/кәсіпкер үшін белгілеген лимит шеңберінде кәсіпкерлерге кепілдік беру нысаны;

34) сыртқы бағалау («жасыл» жоба бойынша) – іске асырылуы көзделіп отырған немесе іске асырылып жатқан «жасыл» жобаның кіші сектор үшін көзделген шекті мәндерді (энергия тұтынуды төмендетудің нақты ең төменгі мәндерін, парниктік газдар шығарындыларының ең төменгі деңгейлерін, қалдықтардың үлесін азайтуды/кәдеге жаратуды, су тұтынуды төмендетуді, ең озық қолжетімді технологиялар анықтамалықтарының талаптарына сәйкестікті (шекті өлшемшартта көрсетілген бөлігінде) сақтау бөлігінде «жасыл» таксономия жобаларының кіші секторларына сәйкестігін бағалау рәсімі;

35) сыртқы бағалау провайдері – іске асыру межеленген немесе іске асырылып жатқан «жасыл» жоба бойынша тәуелсіз бағалауды жүзеге асыраып, қаралып отырған жобаның «жасыл» таксономияның шекті мәніне сәйкестігі туралы тиісті қорытынды дайындайтын ұйым;

36) тауар – Қазақстан Республикасының заңнамасымен оған қатысты ислам банктерімен сатып алу-сату мәмілелерін жасауға рұқсат етілген, коммерциялық кредит шарттарында одан әрі кәсіпкерге беру мақсатында ислам банкі тауар сатушыдан сатып алу-сату шарты бойынша сатып алатын жылжымалы немесе жылжымайтын мүлік;

37) тікелей инвестициялар қоры (ТИҚ) – Қазақстан Республикасының, шет мемлекеттердің және (немесе) «Астана» халықаралық қаржы орталығының заңнамасына сәйкес заңды тұлға нысанында немесе заңды тұлға құрмай кәсіпкерлік қызметтің өзге де нысанында құрылған, ақшаны және өзге де мүлікті кейін оларды тікелей немесе жанама түрде заңды тұлғалардың жарғылық капиталына қатысу арқылы, қаржы құралдарын сатып алу, қарыздар беру және Қазақстан Республикасының заңнамасына қайшы келмейтін өзге де тәсілдермен инвестициялау мақсатында тарту және шоғырландыру қызметін жүзеге асыратын ұйым;

38) уәкілетті орган – кәсіпкерлік жөніндегі уәкілетті орган;

39) үлестес/байланысты тұлғалар – Қазақстан Республикасының «Акционерлік қоғамдар туралы» Заңының 64-бабына, «Жауапкершілігі шектеулі және қосымша жауапкершілігі бар серіктестіктер туралы» Заңының 12-1-бабына сәйкес анықталатын жеке және заңды тұлғалар, сондай-ақ Портфельдік кепілдік беру туралы келісімде айқындалған өлшемдерге сәйкес келетін өзге де тұлғалар;

40) форвардтық шарт – сатып алушы мен сатушы белгілі бір сападағы және мөлшердегі тауарды немесе валютаны болашақта белгіленген күні жеткізу туралы уағдаласатын, міндетті түрде орындалуға жататын мерзімді келісімшарт, мұнда сатып алушы ретінде астық саласында мемлекеттік саясатты жүзеге асыратын ұлттық компания танылады;

41) шартты міндеттемелер – банктік кепілдіктер мен аккредитивтер түріндегі қаржыландыру;

42) шекті мән («жасыл» таксономияның кіші секторы бойынша шекті өлшемшарт) – «жасыл» таксономияның кіші секторы үшін белгіленген, жобаларды «жасыл», яғни тиісті «жасыл» таксономия ретінде саралау үшін жобалардың немесе активтердің сандық және сапалық өлшемшарттарының шекті мәндері қол жеткізуге тиіс. Кіші сектор бойынша шекті өлшемшарт сертификаттау/таңбалау талаптарында (стандарттардың «жасыл» таксономияда көрсетілген талаптарыға сәйкестігін растау не жекелеген кіші секторларға қатысты таңбалардың болуы) көрсетіледі;

43) Экономикалық қызметтің жалпы жіктеуіші (ЭҚЖЖ) – экономикалық қызмет түрлерін жіктеу және кодтау тәртібін белгілейтін ұлттық жіктеуіш;

44) электрондық өтінім – ақпарат электрондық-цифрлық нысанда ұсынылған және электрондық цифрлық қолтаңба арқылы куәландырылған мемлекеттік қолдау алуға өтініш;

45) электрондық құжаттар топтамасы – өтініш берушінің немесе осы құжатты куәландыруға өкілеттігі бар тұлғаның не мемлекеттік көрсетілетін қызметті алушының өзі қатысқанда берген жазбаша келісімі негізінде кәсіпкерлерге қызмет көрсету орталығының уәкілетті жұмыскерінің электрондық-цифрлық қолтаңбасымен куәландырылған, төлнұсқа құжаттың түрін және ақпаратын (деректерін) электрондық-цифрлық нысанда толық көрсететін құжаттар;

46) энергетикалық аудит (бұдан әрі – энергия аудиті) – энергия үнемдеудің мүмкіндігі мен әлеуетін бағалау мен энергия үнемдеу мен энергия тиімділігін арттыру жөніндегі қорытындыны дайындау мақсатында энергетикалық ресурстарды пайдалану туралы деректерді жинау, өңдеу және талдау;

47) энергия-аудиторлық ұйым – энергия аудитін жүзеге асыратын заңды тұлға. «Жасыл» таксономияның шекті мәндерінің сәйкестігі туралы қорытынды беруге арналған рұқсат беру құжаттары бар өзге де ұйымдар энергия-аудиторлық ұйымдар деп түсініледі;

48) 1-Кепілдік қоры – қаржыландыру көлемі 7 (жеті) миллиард теңгеге дейінгі жобалар бойынша кредиттерге/қаржылық лизингке/шартты міндеттемелерге/форвардтық шарттарға кепілдік беру үшін арналған, республикалық бюджет, жергілікті бюджеттер, Қазақстан Республикасының Ұлттық қоры, қаржылық агенттіктің меншікті қаражаттары, екінші деңгейдегі банктер мен өзге де заңды тұлғалардың жарналары есебінен қалыптастырылатын қаражат жиынтығы;

49) 2-Кепілдік қоры – қаржыландыру көлемі 7 (жеті) миллиард теңгеден асатын жобалар үшін, «Бәйтерек» ұлттық басқарушы холдингі» акционерлік қоғамының және республикалық бюджеттің қаражаттары есебінен қалыптастырылатын қаражат жиынтығы.

4. Кепілдік беру кәсіпкерлерге қаржылай қолдау көрсету құралы болып табылады және кредиттік ресурстарды кеңейту мен оларға қолжетімділікті қамтамасыз ету үшін пайдаланылады.

5. Кепілдік беру 1-Кепілдік қоры және 2-Кепілдік қоры шеңберінде жүзеге асырылады және қаржыландырылады. Қаржылық агенттік 1-Кепілдік қоры мен 2-Кепілдік қоры шеңберінде қалыптастырылатын қаражатты бөлек есепке алуды қамтамасыз етеді.

6. Кредит берушілердің талаптары бойынша төлемдер кепілдік қай қор шеңберінде берілсе, тек сол қордың қаражаты есебінен жүзеге асырылады.

1-Кепілдік қоры мен 2-Кепілдік қоры арасындағы қаражаттарды айқаспалы пайдалану жол берілмейді.

Әрбір қордың қаражатын есепке алу, бөлу және пайдалану осы Кепілдік беру қағидаларында және қаржы агенттігінің уәкілетті органы бекіткен ішкі рәсімдерде көзделген шарттарға сәйкес жүзеге асырылады.

7.Осы Кепілдік беру қағидаларында көзделмеген өзге де мемлекеттік қаржылық қолдау шараларын алатын кәсіпкерлердің жобалары бойынша, шектеулер болмаған жағдайда, опциондық келісім шеңберіндегі кредиттер/қаржылық лизинг/шартты міндеттемелер/форвардтық шарттар/облигациялар/опциондар да кепілдік беру нысаны болып табылады.

8. Кәсіпкерлік жөніндегі уәкілетті орган мен өңірлік үйлестірушілер жыл сайын қаржылық агенттіктің өтінімі негізінде мемлекет тарапынан 1-Кепілдік қорына жарна ретінде қаражат бөлуді көздейді.

9. Кепілдік беруге арналған қаражат мынадай көздер есебінен қаржылық агенттікке аударылады:

республикалық бюджеттен және/немесе Қазақстан Республикасының Ұлттық қорынан – кәсіпкерлік жөніндегі уәкілетті орган арқылы;

жергілікті бюджеттен – өңірлік үйлестірушілер тарапынан

екінші деңгейдегі банктегі немесе Қазақстан Республикасының Ұлттық Банкіндегі қаржы агенттігінің жеке шотына мемлекет тарапынан 1-Кепілдік қорына жарналар ретінде шарттар негізінде аударылады.

Кәсіпкерлік жөніндегі уәкілетті орган және/немесе өңірлік үйлестірушілер тарапынан республикалық және/немесе жергілікті бюджет қаражаты, сондай-ақ Қазақстан Республикасының Ұлттық қорының қаражаты есебінен ұсынылатын қаражат әрбір жеке берілген кепілдіктің төлемі ретінде қарастырылмайды, бұл қаражаттар мемлекет тарапынан 1-Кепілдік қорына жарна ретінде есепке алынады.

Аталған қаражаттар бөлек бухгалтерлік баланстық шотта есепке алынуға жатады. 1-Кепілдік қоры шеңберінде кепілдік беру мемлекеттік бюджеттен бөлінген әрбір жеке кепілдік бойынша есептілік беруге міндеттемелер туындатпайды.

Қаржы агенттігі кепілдік беруді республикалық және жергілікті бюджеттерден 1-Кепілдік қорына мемлекет тарапынан жарналар түріндегі қаражаттың түсуіне қарамастан жүзеге асырады. Тиісті қаржы жылында мемлекеттен жарналар түспеген жағдайда, кепілдіктер қаржы агенттігінің меншікті қаражаты мен 1-Кепілдік қорының қатысушыларының жарналары есебінен ұсынылады.

10. Қаржы агенттігі 1-Кепілдік қоры қаражатының пайдаланылуы бойынша агрегатталған есептілікті қамтамасыз етеді, бұл есептілік кәсіпкерлік жөніндегі уәкілетті органға және/немесе өңірлік үйлестірушілерге тоқсан сайын ұсынылады және мынадай ақпаратты қамтиды:

пайдаланылған қаражаттың жалпы көлемі;

кәсіпкерлер бөлінісінде берілген кепілдіктердің саны мен жалпы сомасы;

пайдаланылмаған қаражат қалдығы;

кредит берушілердің талаптары бойынша төлемдер туралы ақпарат.

11. Кепілдік беруге көзделген қаражаттар 1-Кепілдік қорының қатысушыларының қаражаты есебінен қаржы агенттігіне, екінші деңгейдегі банкте/Қазақстан Республикасының Ұлттық Банкінде қаржы агенттігінің шотына, олардың арасында жасалатын шарт негізінде аударылады.

12. Республикалық және/немесе жергілікті бюджеттерден, және/немесе Қазақстан Республикасының Ұлттық қорынан бұған дейін қолданылған кәсіпкерлікті қолдау бағдарламалары/осы Кепілдік беру қағидалары шеңберінде кепілдік беруге бөлінген қаражатты кәсіпкерлік субъектілерінің жобаларын субсидиялауға және/немесе кепілдік беруге қаражаттың қажет болу шамасына қарай пайдалануға жол беріледі.

13. Өңірлік үйлестірушілер облыстардың, республикалық маңызы бар қалалардың және астананың даму жоспарларын әзірлеу кезінде осы Кепілдік беру қағидаларының ережелерін ескеретін болады.

14. Қаржы агенттігі 1-Кепілдік қоры мен 2-Кепілдік қорының қызметі туралы ақпаратты, оның ішінде қолдау көрсетілген жобалар бойынша салалар, өңірлер және кәсіпкерлік субъектілері бөлінісінде ақпаратты өзінің ресми интернет-ресурсында апта сайын жариялап отырады.

15. Қаржы агенттігі тиімділіктің жалпы кешенді жылдық талдамалық есебін қалыптастыру мақсатында есепті жылдан кейінгі жылғы шілдеден кешіктірмей осы Кепілдік беру қағидаларының кепілдік беру бөлігінде іске асырылуын мониторингтеу нәтижелерін уәкілетті органға жібереді.

Қаржы агенттігі Қазақстанда және оның өңірлеріндегі шағын және орта кәсіпкерліктің дамуының жай-күйі туралы есептің жыл сайынғы шығарылымын дайындайды, онда шағын және орта кәсіпкерліктің ағымдағы жай-күйі мен әлеуметтік-экономикалық көрсеткіштері серпінінің өңірлік және салалық бөліністегі жалпы республикалық кешенді талдауы, Қазақстанның әрбір өңіріндегі шағын және орта кәсіпкерлік секторына жеке-жеке шолу, шағын және орта кәсіпкерлік субъектілерін қаржылай және қаржылай емес қолдаудың қолданыстағы инфрақұрылымы бойынша өзекті ақпарат көрсетіледі.

16. Кепілдік беру мынадай міндеттемелерге қолданылмайды:

1. ұйымдардың үлестері мен акцияларын сатып алуға бағытталған міндеттемелер, опциондық келісіммен көзделген жағдайларды қоспағанда;
2. ұлттық басқарушы холдингтің еншілес ұйымдарын және астық саласында мемлекеттік саясатты жүзеге асыратын ұлттық компанияны қоспағанда, мемлекеттік даму институттары берген (бұл шектеу 2-Кепілдік қоры шеңберінде кепілдік беруге қолданылмайды);
3. инвестициялық жобаны іске асыру үшін (кәсіпкердің меншікті қатысуы және/немесе кепілдік берілмейтін кредиттік қаражатты ескере отырып) жеткіліксіз сомаға ие;
4. кепілдік алуға өтініш берген күнге дейін салықтар және бюджетке өзге де міндетті төлемдер бойынша берешегі бар кәсіпкерлерге;
5. ломбардтардың, микроқаржылық, факторингтік ұйымдар мен лизингтік компаниялардың қызметіне бағытталған;
6. мыналарды:

үлестес/байланысты тұлғаның құрылыс қызметін жүзеге асыруын растайтын құжат болған жағдайда жаңа және (немесе) бар объектілерді (ғимараттарды, құрылысжайларды және олардың кешендерін, коммуникацияларды) салуды (оның ішінде кеңейту, жаңғырту, техникалық жаңарту, реконструкциялау, реставрациялау, күрделі жөндеу) (бұл шектеу   
2-Кепілдік қоры шеңберінде кепілдік беруге қолданылмайды);

Қазақстан Республикасының аумағында ресми дистрибьюторлар болып табылатын үлестес/байланысты тұлғалардан тауарларды, жұмыстарды және көрсетілетін қызметтерді сатып алуды;

тауарды, шикізатты және/немесе материалдарды үлестес/байланысты тұлға өндірген жағдайда осындай үлестес/байланысты тұлғалардан тауарларды, шикізатты және/немесе материалдарды сатып алуды қоспағанда, үлестес/байланысты тұлғалардан, жылжымайтын мүлік объектілері түріндегі негізгі құралдарды, тауарларды, активтерді, жұмыстар мен көрсетілетін қызметтерді сатып алуға бағытталған.

17. Осы Кепілдік беру қағидаларын іске асыру шеңберінде:

1) моторлы көлік құралдарын және Қазақстан Республикасының заңнамасына сәйкес дәрілік зат ретінде тіркелген, құрамында спирті бар медициналық мақсаттағы өнімдерді (бальзамдардан басқа) шығаруды көздейтін жобаларды қоспағанда, акцизделетін тауарларды/өнімдерді шығаруды жүзеге асыратын кәсіпкерлер;

2) өндірілуі/игерілуі көзделген материалдарды одан әрі өңдеусіз жүзеге асырылатын жобаларды, сондай-ақ геологиялық барлау жұмыстары және карьерлерді әзірлеу сатысындағы жобаларды іске асыруды жоспарлап отырған кәсіпкерлер (қиыршық тас және құм карьерлерін әзірлеу жобаларын қоспағанда);

3) акцияларының (жарғылық капиталға қатысу үлестерінің) елу және одан да көп пайызы тікелей немесе жанама түрде мемлекетке, ұлттық басқарушы холдингке, ұлттық холдингке немесе ұлттық компанияға тиесілі кәсіпкерлер, осы Кепілдік беру қағидаларының 2-тарауының 2-параграфының талаптарына сәйкес кепілдік беру жағдайларын қоспағанда;

4) Кодекстің 24-бабы 4-тармағының 3) және 11) тармақшаларында көрсетілген қызмет түрлерін қоспағанда, Кодекстің 24-бабының 4-тармағында көрсетілген қызмет түрлері бойынша іске асырылатын кәсіпкерлердің жобалары;

5) жеке кәсіпкерлік субъектісі ретінде қызметін тоқтатқан немесе тоқтатып қойған кәсіпкерлер;

6) Қазақстан Республикасының заңнамасына сәйкес кредитормен ерекше қатынастардағы тұлғалар болып табылатын кәсіпкерлер;

7) Қазақстан Республикасының «Банктер және банк қызметі туралы» Заңына сәйкес банкпен ерекше қатынастағы тұлғалар болып табылатын кәсіпкерлер кепілдік алушылар болып табылмайды.

18. Осы Кепілдік беру қағидалары шеңберінде алынған кредит/қаржылық лизинг/опцион бойынша кәсіпкердің жеткізушілермен, мердігерлермен және өзге де шарттық тараптармен есеп айырысуы қолма-қол ақшасыз төлем нысанында жүзеге асырылады.

19. Кредиторлар кәсіпкерден кредит/қаржылық лизинг/шартты міндеттеме/форвардтық шартқа байланысты комиссияларды өндіріп алуға құқылы, бірақ олардың жалпы мөлшері аталған қаржыландыру құралдарының сомасының 0,5 %-нан аспауы тиіс.

20. Кепілдік мөлшері жобаның шеңберінде кредит/қаржылық лизинг/шартты міндеттеме/форвардтық шарт/облигациялар/опциондық келісім сомасына және/немесе жобаның құнына байланысты айқындалады.

21. Кепілдік берілетін кәсіпкердің кредиті/қаржылық лизингі/опционы ұлттық валютада беріледі (бұл талап 2-Кепілдік қоры шеңберінде кепілдік беруге қолданылмайды).

22. Мемлекеттен және 1-Кепілдік қоры қатысушыларынан жарна ретінде алынған қаражаттар қаржылық агенттіктің кейінге қалдырылған кірісі ретінде есепке алынады және тиісті кепілдік әрекет ететін бүкіл кезең бойына оның қолданылу мерзіміне пропорционалды түрде табыс ретінде (амортизациялау арқылы) ай сайын танылады, бұл ретте халықаралық қаржылық есептілік стандарттарына (ХҚЕС) сәйкес жүзеге асырылады.

Кепілдік міндеттемесінің мерзімінен бұрын тоқтатылуы жағдайында амортизацияланбаған кіріс бөлігі 1-Кепілдік қоры шеңберінде кепілдік беруді әрі қарай қаржыландыруға бағытталады.

23. Кепілдік беру қаржы агенттігінің уәкілетті органы бекіткен, мемлекеттен, кепілдік қорына қатысушылардан жарналар негізінде белгіленетін әрбір кредиторға 1-Кепілдік беру лимиті және қаржы агенттігінің бөлінетін меншікті қаражаты шеңберінде жүзеге асырылады.

24. 1-Кепілдік қоры шеңберінде кепілдік шығару үшін кәсіпкер қаржы агенттігіне төлейтін комиссия мөлшері кепілдік сомасының 1,5 %-ын құрайды және бұл комиссия кепілдік міндеттемесіне қол қойылған күннен кешіктірілмей, біржолғы тәртіппен, сондай-ақ кепілдік міндеттемесінің қолданылу мерзімі аяқталғанға дейін жыл сайын берілген кепілдік сомасының қалдығынан (егер өзгеше белгіленбесе) төленеді.

2-Кепілдік қоры шеңберінде кепілдік бергені үшін кәсіпкер щаржы агенттігіне төлейтін комиссияның мөлшері кепілдік сомасының жылдық 2 %-ын құрайды және кепілдік берудің бүкіл қолданылу мерзімі үшін кепілдік міндеттемесіне қол қойылғанға дейін біржолғы төленеді. Бұл ретте комиссия сомасы негізгі борыш сомасына қосылуы мүмкін. Комиссияның есебі кредитті өтеу кестесіне сәйкес кепілдіктің болжамды амортизациясын ескере отырып жүзеге асырылады. Бұл ретте кепілдік оның қолданылу кезеңінде төмендеген не кепілдіктің қолданылуы мерзімінен бұрын тоқтатылған жағдайда, төленген комиссия кәсіпкерге оның өтініші бойынша артық төленген соманы одан әрі қайтара отырып, төмендеген/тоқтатылған сәттен бастап 3 (үш) ай өткен соң қайта есептелуге жатады.

Қолжетімділік кезеңі болған жағдайда, жаңартылатын кредиттік желі бойынша комиссия жаңартылатын кредиттік желі шеңберіндегі кепілдік сомасының жалпы көлемінен есептеледі.

Кәсіпкер кепілдік міндеттемесінің бүкіл қолданылу мерзімі үшін жыл сайынғы комиссияны қаржы агенттігіне біржолғы тәртіппен төлеуге құқылы. Кредитор кәсіпкер үшін кепілдік шығару комиссиясын қаржы агенттігіне біржолғы немесе жыл сайынғы тәртіппен төлеуге құқылы.

25. 1-Кепілдік қорына банктер төлейтін жарна мөлшері, банктердің шағын және орта кәсіпкерлік субъектілеріне берген кредиттер портфелінің (қалдығының) көлемінен немесе кәсіпкерлік қызметті жүзеге асыруға байланысты мақсаттар бойынша шағын және орта кәсіпкерлік субъектілеріне коммерциялық кредиттер ұсыну арқылы сауда делдалы ретінде қаржыландыру портфелінің (қалдығының) көлемінен уәкілетті орган – қаржы нарығын және қаржы ұйымдарын реттеу, бақылау және қадағалау органы ұсынатын деректер негізінде әр қаржы жылының басындағы жағдай бойынша есептеледі.

26. 1-Кепілдік қорына және кәсіпкер комиссиясына төленетін екінші деңгейдегі банктер жарналарының мөлшерін есептеу тәртібін, оларды төлеу мерзімдері мен тәртібін, сондай-ақ міндеттемелері қаржы агенттігі кепілдік беруге жататын кәсіпкерлік субъектілерінің өлшемдерін қаржы агенттігі кепілдік қорының қатысушылары болып табылатын екінші деңгейдегі банктермен келісім бойынша айқындалады.

27. Өзге заңды тұлғалар төлейтін жарна мөлшері қаржы агенттігінің уәкілетті органы тарапынан сол тұлғалармен келісу арқылы бекітіледі.

28. 2-Кепілдік қорын қаржыландыру қаржы агенттігінің жалғыз акционері мен республикалық бюджет қаражатынан жыл сайынғы негізде қамтамасыз етіледі.

29. Қаржы агенттігі 1-Кепілдік қорының қатысушыларынан және өзге заңды тұлғалардан алынған қаражатты мемлекеттік эмиссиялық бағалы қағаздарға, «кері РЕПО» операцияларына және Консультативтік кеңестің ұсынымдарын ескере отырып айқындалған өзге де қаржы құралдарына орналастырады және бұл қаражат бойынша сыйақы түрінде кіріс алады.

30. Қаржы агенттігі 1-Ккепілдік қорының әрбір қатысушысына кепілдік беру лимитін белгілейді, оған қол жеткізген кезде 1-Кепілдік қорының осы қатысушысының пайдасына жобаларды қарау және кепілдік беру тоқтатылады.

Қаржы агенттігі 1-Кепілдік қорының қатысушысына жаңа немесе қосымша лимит белгілеу арқылы жобаларды қарау мен кепілдік беруді қайта бастайды.

31. Қаржы агенттігі тарапынан кепілдік портфелі көлемінің (қалған берешектің) 7 %-ынан асатын сомаға кредитордың талабын қанағаттандыру жағдайында, мұндай кредитордың пайдасына кепілдіктерді одан әрі беру осы көрсеткіш тиісті мәнге келтірілгенге дейін немесе осы Кепілдік беру қағидаларының 43-тармағына сәйкес жарна мөлшері қайта қаралғаннан кейін кредитор тарапынан 1-Кепілдік қорына қосымша жарналар енгізілгенге дейін уақытша тоқтатылады. Бұл ретте, қаржы агенттігі кепілдік портфелі көлемінің (қалған берешектің) 7 %-ынан төмен шекті мәнді дербес белгілеуге құқылы, ол портфельдік кепілдік беру туралы келісімде көрсетілуі тиіс.

32. Кредит(тер)/қаржылық лизинг/опцион бойынша қамтамасыз ету ретінде ұсынылатын мүлікті сақтандыруға қаржы агенттігінің шешімі негізінде жол беріледі.

33. Кредитордың шешімі негізінде кәсіпкерден үлестес және байланысты заңды және жеке тұлғалардың кепілдіктерін беруге жол беріледі.

34. 1-Кепілдік қоры шеңберінде кепілдік беру кезінде қаржы агенттігі осы Кепілдік беру қағидаларының талаптарына сәйкес портфельдік кепілдік беру әдісін қолданады және кредитормен портфельдік кепілдік беру туралы келісім жасасады. Кредиторды таңдау құқығы қаржы агенттігіне тиесілі.

Портфельдік кепілдік беру шеңберінде қаржы агенттігі кредиторға осы Кепілдік беру қағидаларында және портфельдік кепілдік беру туралы келісімде көзделген шарттар негізінде кәсіпкерлердің жобаларын қаржыландыру құқығын береді.

Кредитор кәсіпкерлерді осы Кепілдік беру қағидалары мен қаржы агенттігімен жасалған портфельдік кепілдік беру туралы келісімнің шарттарына сәйкес қаржыландыруға міндетті.

35. 2-Кепілдік қоры шеңберінде кепілдік беру әрбір өтінімді қаржы агенттігі тарапынан жеке қарау тәртібімен, қаржы агенттігінің ішкі нормативтік құжаттарына сәйкес жүзеге асырылады.

**2-тарау. Кепілдік қорлары шеңберінде кредиттерге/қаржылық лизингке/шартты міндеттемелерге/форвардтық шарттар/облигациялар/опциондар бойынша**

**кепілдіктер беру тәртібі**

**1-параграф. 7 (жеті)миллиард теңгеден аспайтын   
сомадан қаржыландыру бойынша 1-Кепілдік қоры шеңберінде   
кепілдік беру шарттары**

36. Осы Кепілдік беру қағидаларына қосымшаға сәйкес экономикалық қызметтің басым түрлерінің тізбесі бойынша өз жобаларын және тиімді жобаларды іске асыратын және/немесе іске асыруды жоспарлап отырған кәсіпкерлер осы бағыт бойынша кепілдік беруге қатысушылар болып табылады.

Осы Кепілдік беру қағидаларына қосымшаға сәйкес экономикалық қызметтің басым түрлерінің тізбесіне жататын жобалардың үлесі әрбір кредитор үшін қаржы агенттігі белгілеген кепілдік беру лимитінің жалпы көлемінде қаржы агенттігінің уәкілетті органы шешімімен айқындалады.

Аталған басым және басым емес салалар арасындағы арақатынас қаржы агенттігі мен кредитор арасында жасалатын портфельдік кепілдік беру туралы келісімде белгіленіп, тіркеледі.

37. Сондай-ақ, осы Кепілдік беру қағидаларының шарттарына сәйкес келген жағдайда, Қазақстан Республикасының Ұлттық қоры, облыстың, астананың, республикалық маңызы бар қалалардың жергілікті атқарушы органдары, қаржы агенттігі және өзге де көздер қаражаты есебінен іске асырылатын бағдарламалар шеңберінде 1-Кепілдік қорының қатысушылары арқылы мемлекеттік қаржылай қолдау алатын кәсіпкерлер кепілдік беру процесіне қатысуға жіберіледі.

38. Қоршаған ортаны қорғау саласындағы уәкілетті орган әзірлейтін және қаулымен бекітілген «жасыл» жобалардың әдістемесіне (таксономиясына) сәйкес «жасыл» жобаларды іске асыратын және (немесе) іске асыруды жоспарлап отырған кәсіпкерлер де қатысушылар болып табылады.

39. Ішінара кепілдік жаңа тиімді инвестициялық жобаларды, өндірісті жаңғыртуға, кеңейтуге, айналым қаражатын толықтыруға бағытталған жобаларды іске асыру үшін берілетін жаңа кредиттер/қаржылық лизинг шарттары, сондай-ақ шартты міндеттемелер, форвардтық шарттар, оның ішінде ағымдағы міндеттемелерді қайта қаржыландыру бойынша ұсынылады.

Инвестициялық тиімді жаңа жобалар (оның ішінде «жасыл» жобалар), сондай-ақ өндірісті жаңғыртуға, кеңейтуге, франчайзингке бағытталған жобалар/»жасыл» жобалар деп кредитор шешім қабылдаған күннен бастап 2 (екі) қаржы жылынан кейін кәсіпкерлердің төленетін салықтарды (корпоративтік табыс салығын/жеке табыс салығын) міндетті түрде 10 %-ға ұлғайтуды көздейтін жобалары түсініледі.

«Жасыл» жобаларды іске асыруға арналған кредиттер бойынша кепілдіктер беру іске асырылатын жобаның қаржы агенттігі шешім қабылдаған күннен бастап 2 (екі) қаржы жылынан кейін шекті мәнге («жасыл» таксономия кіші секторы бойынша шекті өлшемшарт болған кезде) қол жеткізуін көздейді (осы өлшемшартты орындау мерзімін ұзарту сыртқы бағалаумен айқындалған себептер болған кезде қаржы агенттігінің шешімі негізінде жүзеге асырылады).

Бұл ретте субсидиялау түрінде тікелей қолдау алған/алатын кәсіпкер жоғарыда көрсетілген көрсеткіштерді растайды.

100 %-ы айналым қаражатын толықтыруға бағытталған кредиттерге, сондай-ақ шартты міндеттемелер, форвардтық шарттар және (немесе) ағымдағы міндеттемелерді қайта қаржыландыру шеңберінде іске асырылатын жобаларға тиімділік критерийлеріне қол жеткізу туралы талаптар қолданылмайды.

40. Мемлекеттік-жекешелік әріптестік туралы шарт шеңберінде жобаларды салалық шектеулерсіз іске асыру үшін берілетін кредиттер/қаржылық лизинг/шартты міндеттемелер бойынша да кепілдік беріледі.

41. Кәсіпкер үшін кепілдік беру шарттары:

1) жобаны қаржыландыру сомасы 7 000 000 000 (жеті миллиард) теңгеден аспауы тиіс.

Бұл ретте жобаның қаржыландыру сомасы кәсіпкер үшін оның аффилиирленген/байланысты тұлғаларының барлық екінші деңгейдегі банктерде, қаржы ұйымдарында және лизингтік компанияларда кепілдік берілетін кредит(-тер)/қаржылық лизинг/шартты міндеттеме/форвардтық шарт бойынша берешегін ескере отырып есептеледі. Айналым қаражатын толықтыру мақсаттарына арналған ең жоғары лимит 3 500 000 000 (үш миллиард бес жүз миллион) теңгеден аспауы тиіс;

2) кепілдіктің(-тер) ең жоғары мөлшері кредит сомасының 85 %-ына дейін құрауы мүмкін, бірақ 3 500 000 000 (үш миллиард бес жүз миллион) теңгеден аспауға тиіс.

Қосымша қамтамасыз ету ретінде (соның ішінде, бірақ тек онымен шектелмей) жылжымайтын және/немесе жылжитын мүлік және құрылтайшылардың/қатысушылардың/ акционерлердің және/немесе үшінші тұлғалардың кепілдіктері қабылдануы мүмкін;

кепілдік мерзімі қаржыландыру мерзімінен аспауы тиіс;

кредиттің/қаржылық лизинг шартының/форвардтық шарттың валютасы – теңге (шартты міндеттемелер бойынша – шектеу қолданылмайды).

42. Қаржы агенттігінің жеке кәсіпкерлік субъектілерінің міндеттемелері бойынша төлемдер жүргізуге арналған қаражаты жеткіліксіз болған жағдайда, Қазақстан Республикасының Үкіметі, қаржылық агенттіктің жалғыз акционері, сондай-ақ 1-Кепілдік қорының қатысушылары қаржылық агенттіктің осы Кепілдік беру қағидалары шеңберінде өз функцияларын одан әрі іске асыруы үшін қажет мөлшерде бұрынғы жарналарға пропорционалды түрде қосымша жарналар енгізеді.

43. Осы Кепілдік беру қағидаларының 31-тармағында көрсетілген шектен бір кредитордың кредиттік портфелі бойынша қаржы агенттігі қанағаттандырған талаптар сомасы асып кеткен жағдайда, сондай-ақ қаржы агенттігімен айқындалған шекке сәйкес, қаржы агенттігінің кепілдігімен берілген кредит қаражатының мақсатсыз пайдаланылған үлесі берілген кредит қаражатының жалпы сомасына қатысты асып кеткен кезде, қаржы агенттігі мұндай кредитордың жыл сайынғы жарна мөлшерін, соның ішінде 1-Кепілдік қорына қосымша жарна мөлшерін қайта қарауға құқылы.

Қосымша жарна мөлшері банктің шағын және орта кәсіпкерлік субъектілеріне берген кредиттер портфелінің (қалдығының) көлемінен немесе кәсіпкерлік қызметті жүзеге асыру мақсатында шағын және орта кәсіпкерлік субъектілеріне коммерциялық кредиттер ұсыну арқылы сауда делдалы ретінде қаржыландыру портфелінің (қалдығының) көлемінен, қаржы нарығын және қаржы ұйымдарын реттеу, бақылау және қадағалау жөніндегі уәкілетті орган ұсынған соңғы есепті күндегі деректер негізінде есептеледі.

Жарна мөлшерін қайта қарау туралы шешімді қаржы агенттігі келесі өлшемдерді ескере отырып қабылдайды:

кепілдіктер бойынша нақты төлемдер деңгейі;

банк тарапынан Кепілдік беру қағидалары талаптарының сақталуы;

тәуекел деңгейін төмендету үшін банк қабылдаған шаралардың тиімділігіне баға беру.

Жарна мөлшерін қайта қарау ұлғайту бағыты бойынша жүзеге асырылады және ол келесі есептік кезең ішінде қолданылады. Жоғарылатылған жарна мөлшері, төлем деңгейі мен мақсатсыз пайдаланылған кредит қаражатының үлесі белгіленген деңгейден төмендегенге дейін сақтала алады.

**2-параграф. 7 (жеті) миллиард теңгеден асатын сомаға   
қаржыландыру бойынша 2-Кепілдік қоры шеңберінде   
кепілдік беру шарттары**

44. Осы бағыт бойынша кепілдендіруге қатысушылары – өңдеу өнеркәсібінде, өндіруші өнеркәсіпте (шығарылған/өндірілген материалдарды одан әрі өңдеу шартымен), агроөнеркәсіптік кешенде, сондай-ақ энергетика, байланыс, көлік, туризм, денсаулық сақтау және білім беру салаларындағы инфрақұрылымдық объектілерді құру және/немесе дамыту бойынша жобаларды іске асырып жатқан және/немесе іске асыруды жоспарлап отырған кәсіпкерлер болып табылады.

Бұл ретте кепілдік беруге қатысуға осы Кепілдік беру қағидаларының шарттарына сәйкес келген жағдайда Қазақстан Республикасы Ұлттық қорының, облыстың, астананың, республикалық маңызы бар қалалардың жергілікті атқарушы органының, қаржы агенттігінің және басқа да көздердің қаражаты есебінен іске асырылатын бағдарламалар шеңберінде кредиторлар арқылы мемлекеттік қаржылық қолдау алатын кәсіпкерлер жіберіледі.

45. Ішінара кепілдік жаңа тиімді инвестициялық жобаларды іске асыруға, өндірісті жаңғыртуға, кеңейтуге, айналым қаражатын толықтыруға арналған жаңа кредиттерге/қаржылық лизинг шарттарына/облигациялар/опциондық келісімдерге, сондай-ақ шартты міндеттемелерге, облигацияларға, опциондық келісімдерге, факторинг мәмілелеріне және франчайзингке, оның ішінде ағымдағы міндеттемелерді қайта қаржыландыруға ұсынылады.

46. Кепілдік беру тек қаржы агенттігінің жалғыз акционері немесе республикалық бюджет есебінен 2-Кепілдік қорына қаражат бөлінген жағдайда жүзеге асырылады.

47. Кепілдік салалық шектеулерге қарамастан, мемлекеттік-жекеменшік әріптестік шарты шеңберінде іске асырылатын жобалар бойынша берілетін кредиттерге/қаржылық лизингке/опциондық келісімдерге де ұсынылады.

48. Кәсіпкер үшін кепілдік беру шарттары:

1) Кепілдік берілетін жоба аясындағы қаржыландыру сомасы 7 000 000 000 (жеті миллиард) теңгеден жоғары болуы тиіс.

Инвестициялық мақсаттарға бағытталған жобаларды қаржыландыру кезінде кепілдік беру келесі критерийлерге сәйкес болған жағдайда жүзеге асырылады:

1) мыналарға сәйкес келетін мердігерлік, жабдық жеткізу шарттарының болуы (онымен шектелмей):

а) мердігер, жабдық жеткізуші аффилиирленген/байланысты тұлғалар болып табылмауы тиіс;

б) аванстық төлем шарт сомасының (тауар партиясының/жұмыс/қызмет көлемінің құнының) 30 %-ына дейінгі мөлшерде жүзеге асырылуы мүмкін, ал қалған сома жабдық жеткізілген/жұмыс орындалған/қызмет көрсетілген соң төленуі тиіс. Құжаттағы соңғы төлем шарт құнының 5-10 %-ын құрайды және шарттық міндеттемелер толық орындалғаннан кейін төленуі тиіс;

в) 30 %-дан жоғары аванстық төлем көзделген шарттар бойынша мұндай төлем тек мердігер/жеткізуші аванс қайтарымы бойынша банктік кепілдік ұсынған жағдайда ғана жүзеге асырылады.

Аванс қайтарымы бойынша банктік кепілдіктің баламасы ретінде ерікті сақтандыру шарттары негізінде азаматтық-құқықтық жауапкершілікті сақтандыру шарты ұсынылуы мүмкін (франшизасыз), ол уәкілетті мемлекеттік орган берген сақтандыру қызметінің тиісті сыныбы бойынша лицензия негізінде жасалады;

г) жеткізушілер/мердігерлер өз міндеттемелерін орындауға банктік кепілдіктерді ұсынуға міндетті (бас мердігерлік шарттар мен негізгі технологиялық жабдыққа қатысты) – кемінде 12 айлық кепілдік мерзіміне.

Құрылыс-монтаж жұмыстары үшін, оның ішінде бас мердігерлік шарттар бойынша, банктік кепілдік баламасы ретінде кемінде 1 (бір) жылдық мерзімі бар кепілдік кезеңді сақтандыру ұсынылуы мүмкін, бұл сақтандыру құрылыстағы тәуекелдерді сақтандыру шартындағы қосымша бөлім ретінде қарастырылады;

д) мердігерлік және жабдық жеткізу шарттарында валюта тәуекелдерін және жобаның қымбаттау тәуекелдерін төмендету шаралары көзделуі тиіс.

2) төлем қабілетті жеткізуші/сатып алушымен шикізатты сатып алу және дайын өнімді/қызметтерді өткізу бойынша келісімшарттардың ұсынылуы және/немесе шикізат пен өткізу нарықтарына расталған қолжетімділіктің болуы;

3) кепілзат ретінде өтінім берушінің жарғылық капиталындағы 100 % қатысу үлесін, соның ішінде кейіннен қайта кепілге салуды қоса алғанда, ұсыну.

2) кепілдік(-тер)дің ең жоғары мөлшері жобаның құнының 30 %-ынан аспауы тиіс, бірақ қаржы агенттігінің жалғыз акционері немесе республикалық бюджет қаражатынан бөлінген резервтің үш есе мөлшерінен аспауы керек.

Қосымша қамтамасыз ету ретінде, соның ішінде (бірақ шектелмей), жылжымайтын және/немесе жылжитын мүлік, сондай-ақ құрылтайшылардың/қатысушылардың/акционерлердің және/немесе үшінші тұлғалардың кепілдіктері қабылдануы мүмкін.

3) кепілдік беру мерзімі – 15 жылға дейін;

4) кредиттің/қаржылық лизинг шартының/облигацияның/опционның валютасы – теңге және/немесе шетел валютасы.

Шетел валютасындағы кредиттер/қаржылық лизинг шарттары/облигациялар/опциондар бойынша кепілдік беру Қазақстан Республикасының Ұлттық Банкінің кепілдік шығару күніне белгіленген ресми бағамы бойынша теңгемен жүзеге асырылады.

Айналым қаражатын толықтыруға арналған кредиттер бойынша ішінара кепілдік беру келесі жағдайларда ұсынылады: егер кредит негізгі құралдарды сатып алуға және (немесе) жаңғыртуға және (немесе) өндірісті кеңейтуге бағытталса және айналым қаражаты кредит сомасының 40 %-ынан аспаса.

49. Кредит/қаржылық лизинг/облигациялар/опциондар бойынша кәсіпкер жобаны іске асыруға өзінің қаражатымен (ақшалай қаражатпен, жоба шеңберінде іске асыру мақсатында сатып алынған жылжымалы/жылжымайтын мүлікпен) жобаны іске асырудың жалпы құнының кемінде 20 %-ы мөлшерінде қатысуын қамтамасыз етуге міндетті.

50. Қаржы агенттігі тарапынан кредиторлар пайдасына кепілдік(тер) бойынша төленген сома республикалық бюджеттің және/немесе Қазақстан Республикасы Үкіметінің және/немесе қаржы агенттігінің жалғыз акционерінің қаражаты есебінен өтелуге жатады.

51. Кредитор(лар) тарапынан қойылған талаптардың сомасы 2-Кепілдік қорының жеке шотындағы қолжетімді қаражат мөлшерінен асып кеткен жағдайда, аталған сома Қазақстан Республикасы Үкіметінің және/немесе қаржы агенттігінің жалғыз акционерінің қаражаты есебінен төленуге жатады.

Аталған сома кредитордан тиісті талап алынған күннен бастап бір айдан кешіктірілмей төленуге тиіс.

2-Кепілдік қоры шеңберінде берілген кепілдіктер бойынша талаптар   
1-Кепілдік қорының қаражаты есебінен төленбейді.

**3-параграф. 1-Кепілдік қоры шеңберінде кепілдік беру бойынша қатысушылардың өзара іс-қимылы**

52. Кәсіпкер қаржыландыру алу үшін Кредит берушіге өтінішпен жүгінеді.

Кредит беруші кәсіпкердің өтінішін өзінің ішкі құжаттарымен белгіленген рәсімге сәйкес дербес қарастырады, жобаны кешенді сараптаудан өткізеді, кәсіпкер ұсынған құжаттарды және оның қаржылық жай-күйін талдайды, кәсіпкердің кепілге ұсынылатын мүлкін бағалау жөніндегі есебіне сүйене отырып, кепілзаттық қамтамасыз етудің нарықтық құнын бағалайды. Егер қамтамасыз ету жеткіліксіз болған жағдайда, жоба кредит берушінің ішкі кредиттік саясатын іске асыратын уәкілетті органының қарауына шығарылады, ол қаржылық агенттіктің кепілдігімен қаржыландыру мүмкіндігі туралы шешім қабылдайды.

53. Кредитор осы Кепілдік беру қағидаларына және қаржылық агенттікпен жасалған портфельдік кепілдік беру туралы келісімге сәйкес кредит беру мүмкіндігі туралы шешім қабылдайды.

54. Кредит беруші оң шешім қабылдаған жағдайда, портфельдік кепілдік беру туралы келісімде көзделген құжаттар тізбесін қаржы агенттігіне ұсынады.

55. Қаржы агенттігі кредитордан келіп түскен құжаттарды және кәсіпкердің өтінішін осы Кепілдік беру қағидалары мен портфельдік кепілдік беру туралы келісімнің шарттарына сәйкестігін тексеру үшін 2 (екі) жұмыс күні ішінде қарастырады.

56. Құжаттарда ескертулер анықталған жағдайда, қаржылық агенттік   
1 (бір) жұмыс күні ішінде Кредит берушіге оларды жою қажеттігі туралы хабарлайды. Бұл ретте Кепілдік беру қағидаларының 38-тармағында көзделген құжаттарды қарау мерзімі қаржылық агенттікке толық құжаттар топтамасы мен ескертулер жойылған күннен бастап қайта есептеледі.

Кәсіпкердің жобасы және (немесе) ұсынылған материалдары осы Кепілдік беру қағидаларына және портфельдік кепілдік беру туралы келісімге сәйкес келмеген жағдайда, қаржылық агенттік нақты сәйкессіздіктер көрсетілген дәлелді бас тартуды жолдайды.

57. Осы Кепілдік беру қағидалары шеңберінде «жасыл» жобаны іске асыру үшін кепілдік беру мүмкіндіктерін пайдалану мақсатында жобаны қарау кезінде оны «жасыл» таксономияның белгілі бір кіші секторына жатқызу жобаның мәлімделетін мақсатына және шеңберінде жобаны іске асыру жоспарланып отырған экономикалық қызмет түріне сәйкес жүзеге асырылады. «Жасыл» таксономияның тиісті кіші секторы бойынша шекті шектеулер болмаған жағдайда қаралатын жобаны «жасыл» таксономияның белгілі бір кіші секторына жатқызуды банк өзі жүргізеді. Осы Кепілдік беру қағидалары шеңберінде қарыз алушыға қаржылай қолдау алуға жәрдемдесу мақсатында банк қарыз алушыны қаржы агенттігіне жібереді және осы қолдауды алу шарттарын түсіндіреді, оның ішінде қаржы агенттігіне қаралатын жобаның «жасыл» таксономияның шекті шектеуіне сәйкестігі туралы сыртқы бағалау провайдерінің қорытындысын ұсыну қажеттігінің ықтималдығы туралы хабарлайды.

«Жасыл» таксономияда қаралатын жоба жататын белгілі бір кіші сектор бойынша шекті шектеу көзделген жағдайларда өтініш берушінің қаржы агенттігіне іске асырылуы көзделіп отырған немесе іске асырылып жатқан жобаның «жасыл» таксономияның шекті мәніне сәйкестігі туралы сыртқы бағалау провайдерінің/энергия-аудиторлық ұйымның қорытындысын ұсынуы осы Кепілдік беру қағидалары шеңберінде қаржылай қолдау алудың міндетті шарты болып табылады.

Сертификаттау/таңбалау («жасыл» құрылыс, энергия тиімділігі, органикалық өнім өндіру, көлік саласындағы «жасыл» таксономияда көрсетілген стандарттар мен таңбалау талаптарына сәйкестікті растау) шекті өлшемшарт болған жағдайларда балама ретінде растау тиісті сертификаттарды/таңбалуды ұсыну жеткілікті (сыртқы бағалау провайдерінің қорытындысына) болып табылады. Көзделіп отырған жоба бойынша стандарттарға, таңбалауға және талаптарға сәйкес келу жоспары мәлімделген жағдайларда ғана сыртқы бағалау провайдерінің қорытындысын алу талап етіледі. Кейіннен осы стандарттарға, таңбалау мен талаптарға сәйкес келуін куәландыратын сертификаттар мен құжаттардың көшірмелері қаржыландырудың нысаналы пайдаланылуын растау болып табылады.

«Жасыл» кредиттер бойынша кепілдік беру шеңберінде «жасыл» жобалардың «жасыл» таксономияға сәйкестігін сыртқы бағалауды жобаларды ұстаушыларға, өнімдерді (жұмыстарды, көрсетілетін қызметтерді) өндірушілерге (орындаушыларға), өнімдерді (жұмыстарды, көрсетілетін қызметтерді) жеткізушілер мен тұтынушыларға тәуелсіз, жобалардың қоршаған ортаға әсерін бағалау немесе шаруашылық және өзге де қызметтің «жасыл» таксономияның нақты қосалқы секторларына қатысты экологиялық, салалық, санитариялық құрылыс талаптары мен нормаларына сәйкестік саласында расталатын құзыреті бар, төменде келтірілген санаттардағы түрлі меншік нысанындағы ұйымдар жүргізеді.

Жүргізілген тексерудің қорытындысы бойынша сыртқы бағалау провайдері мынадай тұжырымдардың бірімен жобаның «жасыл» таксономияда көзделген шекті мәндерге сәйкес келетіні туралы қорытынды шығарады:

1) сәйкес келеді;

2) сәйкес келмейді.

Берілген қорытындының қолданылу мерзімі 6 (алты) айды құрайды.

Сыртқы бағалау провайдерлерінің көзделіп отырған және қаралып жатқан жобалардың «жасыл» таксономияның шекті мәндеріне сәйкес келуі туралы қорытындылары әртүрлі аталады, оның ішінде «Қазақстан Республикасының «жасыл» таксономиясына сәйкес келуі туралы сараптамалық қорытынды», «сәйкестік туралы қорытынды» және басқа. Сыртқы бағалау қорытындысын ресімдеу тәртібі жобаның белгілі бір түріне және бағалау жүргізілетін шекті өлшемшарттың ерекшелігіне байланысты айқындалады.

Тәуелсіз бағалау қорытындысына сыртқы бағалауды жүзеге асыратын ұйымның сарапшысы мен басшысы қол қояды және ол ұйымның мөрімен (бар болса) расталады. Егер қорытындыға есеп айырысу құжаттары қоса берілсе, оларға сарапшы/басшы қол қояды және мөрмен (бар болса) расталады. Қорытынды қысқа сипатта болады және бір парақта баяндалады, қорытындыға кіріспе, негіздеме (талдамалық) ақпараты, қорытындылары, сондай-ақ өзінің құзыретін растайтын құжаттар, лицензиялар, аккредиттеу туралы куәліктердің (оның ішінде, қажет болса, ұйымның тартылған қызметкерлерінің) көшірмелерімен бірге сыртқы бағалау провайдері туралы ақпарат кіреді. Қорытындының кіріспе бөлігінде бағалау және оның негіздері туралы жалпы мәліметтер беріледі, талдамалық бөлігінде талдау алгоритмі, белгіленген фактілер және қажет болса, негіздемеде пайдаланылған анықтамалық-нормативтік құжаттарға, материалдар мен есеп-қисаптарға сілтемелер қысқаша баяндалады.

Көзделіп отырған және қаралып жатқан жобалардың «жасыл» таксономияның шекті мәндеріне сәйкестігі туралы сыртқы бағалау провайдерлері, сондай-ақ жоба бойынша кәсіпкер мәлімдеген «жасыл» таксономияның көрсеткіштері мен шекті өлшемшарттарының кейіннен орындалуын сыртқы тексеру жүргізетін ұйымдар мынадай санаттарда ұсынылған:

1) сәйкестікті бағалау саласындағы аккредиттеу жөніндегі ұлттық орган аккредиттеген сәйкестікті растау жөніндегі органдар, сондай-ақ мәртебесі өзі резиденті болып табылатын мемлекеттің құзыретті органының аккредиттеуімен расталатын сәйкестікті растау жөніндегі шетелдік органдар;

2) қоршаған ортаны қорғау саласындағы уәкілетті орган лицензиялаған, табиғат қорғауға қатысты жобалау мен нормалау, экологиялық сараптама және экологиялық аудит саласындағы ұйымдар (экологиялық аудиторлар);

3) «Электр энергетикасын дамыту және энергия үнемдеу институты» акционерлік қоғамы жүргізетін энергия-аудиторлық сараптамаларды талдау нәтижелері бойынша ескертулер жоқ энергия-аудиторлық ұйымдар;

4) «Астана» халықаралық қаржы орталығының Қаржылық көрсетілетін қызметтерді реттеу жөніндегі комитетінің «жасыл» қаржыландыру саласындағы лицензиясы бар консалтингтік компаниялар;

5) жаңа ғимараттар салуға, сондай-ақ жұмыс істеп тұрған ғимараттар мен құрылысжайларды өзгертуге (реконструкциялауға, кеңейтуге, техникалық қайта жарақтандыруға, жаңғыртуға және күрделі жөндеуге) арналған техникалық-экономикалық негіздемелерге және жобалау-сметалық құжаттамаға ведомстводан тыс кешенді сараптама жүргізуге сараптама ұйымының өкілеттіктері құзыретін аккредиттеу жөніндегі уәкілетті орган аккредиттеген мемлекеттік сараптама ұйымдары немесе мемлекеттік емес сараптама ұйымдары;

6) «жасыл» технологиялардың сервистік операторы – «жасыл» технологиялар мен жобалардың тізілімін жүргізу, «жасыл» технологияларды коммерцияландыру және технологиялық бизнес-инкубациялау, «жасыл» жобаларды іске асыру үшін «жасыл» қаржыландыруды, оның ішінде инвестициялар мен гранттарды тартуға жәрдемдесу, «жасыл экономика» мәселелері бойынша ақпараттық-талдамалық, құқықтық, әдіснамалық, консультациялық және сараптамалық-талдамалық қолдау, «Жасыл көпір» әріптестік бағдарламасы бойынша халықаралық ынтымақтастық пен тәжірибе алмасуды ұйымдастыру бойынша кешенді қызметтер көрсететін қоршаған ортаны қорғау саласындағы уәкілетті органның ведомстволық бағынысты ұйымы;

7) мақұлданған халықаралық верификатор ретінде климаттық облигациялар бастамасын (Climate Bonds Initiative) аккредиттеу туралы куәлігі бар халықаралық және ұлттық аудиторлық және консалтингтік ұйымдар.

Cыртқы бағалау қорытындыларын қарау кезінде тиісті біліктілік құжаттарының көшірмелері және/немесе олардың тиісті ресми жарияланатын тізілімдерге енгізілуі олардың құзыретін растау үшін жеткілікті.

Бұл ретте жобаға кепілдік беру басталғаннан 2 (екі) жыл өткен соң кәсіпкер мәлімделген көрсеткіштерге қол жеткізуіне тиісті тәуелсіз бағалау не энергия аудитін жүргізіп, қаржы агенттігіне ұсынады. Қарыз алушы мәлімдеген жоба бойынша «жасыл» таксономияның шекті өлшемшарттарының кейіннен орындалуын сыртқы тексеру жобаның «жасыл» таксономияның шекті өлшемшарттарына сәйкестігі туралы бастапқы қорытынды берген бағалау провайдерлері жүргізеді.

58. Кепілдік кредит қаражатының, оның ішінде қаржылық лизингтің, шартты міндеттемелердің, форвардтық шарттар/облигациялар/опциондар бойынша нысаналы пайдаланылуы шартымен беріледі. Бұл ретте кәсіпкер тарапынан кредиттің/қаржылық лизингтің/шартты міндеттеменің/форвардтық шарт/облигация/опцион бойынша мақсатсыз пайдаланылуы кепілдік міндеттемесін тоқтатуға немесе берілген кепілдік сомасын азайтуға негіз болып табылмайды.

59. Егер кәсіпкер салық декларациясының деректері, оның ішінде міндетті зейнетақы жарналары және (немесе) әлеуметтік аударымдар жөніндегі деректер негізінде қаржы агенттігінің уәкілетті органы шешім қабылдаған күннен бастап 2 (екі) қаржы жылынан кейін бюджетке төленетін салықтарды (корпоративтік табыс салығын/жеке табыс салығын) 10 %-ға ұлғайту, сондай-ақ жұмыс орындарын сақтай отырып, еңбекақы төлеу қорының өсуіне қол жеткізу және/немесе жұмыс орындарының орташа жылдық санын ұлғайту жөніндегі көрсеткіштерге қол жеткізбесе, кепілдік шарты жойылмайды.

Егер кәсіпкер «жасыл» жоба бойынша көзделіп отырған «жасыл» жоба бойынша мәлімделген «жасыл» таксономияның шекті өлшемдеріне қол жеткізбеген жағдайда, қаржы агенттігі шешім қабылдаған күннен бастап 2 (екі) қаржы жылынан кейін кепілдік шарты жойылмайды.

60. Бұрын бекітілген кәсіпкерлікті қолдау бағдарламалары шеңберінде мақұлданған жобалар бойынша кәсіпкерлер өз міндеттемелерін толық орындағанға дейін қаржы агенттігінің уәкілетті органы бұрын мақұлданған шарттарда қолданылады.

Қаржыландыру сомасы/мерзімі/кепілдігі ұлғайған, ЭҚЖЖ өзгерген жағдайларда жобаны осы Кепілдік беру қағидаларының қолданыстағы шарттарына сәйкестендіру қамтамасыз етіледі.

61. Кредит беруші өз қызметіне тыйым салу немесе шектеулер енгізілген жағдайда, сондай-ақ кредит берушінің акцияларының 10 %-ынан астамына меншік құқығының және/немесе иелену және пайдалану құқығының біржолғы сатылуы немесе өзге де жолмен берілуі орын алған жағдайда, бұл туралы 3 (үш) жұмыс күнінен кешіктірмей жазбаша түрде хабарлауға міндетті.

**4-параграф. 2-Кепілдік қоры шеңберінде кепілдік беру бойынша қатысушылардың өзара іс-қимылы**

61. Кәсіпкер қаржыландыру туралы өтінішпен кредиторға жүгінеді.  
Кредитор кәсіпкердің өтінішін өз бетінше, ішкі құжаттармен белгіленген тәртіпке сәйкес қарайды, жобаға кешенді сараптама жүргізеді, кәсіпкер ұсынған құжаттарды, кәсіпкердің қаржылық жай-күйін талдайды, кәсіпкер ұсынған кепіл мүлкіне бағалау қорытындысы негізінде кепілдік қамтамасыз етудің бағалық құнын айқындайды және егер кепіл жеткіліксіз болса, жобаны қаржы агенттігінің кепілдігімен қаржыландыру мүмкіндігін қарау үшін кредитордың ішкі кредиттік саясатын іске асыратын уәкілетті органның қарауына шығарады.

63. Оң шешім қабылданған жағдайда кредитор қаржы агенттігіне:

кепілдік сомасының есеп-қисабымен қаржыландыру мүмкіндігі туралы оң шешімі бар хат;

кепілдік беру туралы мәселені қарау үшін қаржы агенттігінің ішкі нормативтік құжаттарына сәйкес құжаттар тізбесін ұсынады.

Кредитор құжаттарды қаржы агенттігіне ұсынатын кезде салық берешегінің жоқтығы туралы өзекті анықтаманың болуы талап етіледі.

64. Қаржы агенттігі кредитордың құжаттарын және кәсіпкердің өтінішін алғаннан кейін 20 (жиырма) жұмыс күні ішінде жобаны қаржы агенттігінің уәкілетті органының қарауына шығарып, кепілдік беру/бермеу туралы шешім қабылдайды.

65. Ұсынылған құжаттарға ескертулер болған жағдайда анықталған ескертулерді жою немесе қосымша құжат ұсыну және (немесе) ақпарат ұсыну үшін қаржы агенттігі 3 (үш) жұмыс күні ішінде кредиторға жібереді. Бұл ретте қаржы агенттігі үшін жоғарыда көрсетілген құжаттарды қарау мерзімі жаңадан басталады.

Кәсіпкердің жобасы және (немесе) ұсынылған материалдар осы Кепілдік беру қағидаларының талаптарына сәйкес келмеген жағдайда қаржы агенттігі нақты сәйкессіздіктерді көрсете отырып, уәжді бас тарту жібереді.

66. Қаржы агенттігі кепілдік беру туралы оң шешім қабылдаған жағдайда қаржы агенттігі 2 (екі) жұмыс күні ішінде кредиторға кепілдік беру мүмкіндігі туралы шешім көрсетілген алдын ала кепілдік хатын жолдайды.

67. Қаржы агенттігі кәсіпкердің жобасы бойынша теріс шешім қабылдаған жағдайда мұндай шешім туралы хатта теріс шешімнің себебі көрсетіледі.

**5-тарау. Жобалардың іске асырылуын мониторингтеу**

68. Осы Кепілдік беру қағидалары шеңберінде кәсіпкерлер жобаларының іске асырылуын мониторингтеуді кәсіпкерлік жөніндегі уәкілетті орган бекіткен Жеке кәсіпкерлікті мемлекеттік қолдау шаралары шеңберінде іске асырылатын жобаларға мониторинг жүргізу қағидаларына сәйкес қаржы агенттігі жүзеге асырады.

\_\_\_\_\_\_\_\_\_\_\_\_\_\_\_\_\_\_\_\_\_\_

Кепілдік қорлары шеңберінде кредиттерге/қаржылық лизингке/шартты міндеттемелерге/форвардтық шарттар/облигациялар/опциондар бойынша кепілдіктер беру қағидаларына

қосымша

**Экономикалық қызметтің басым түрлерінің тізбесі**

|  |  |
| --- | --- |
| Экономикалық қызмет түрлерінің жалпы жіктеуішінің коды | Атауы |

| 1 | 2 |
| --- | --- |
| Ауыл, орман және балық шаруашылығы | |
| 01 | 01.11 «Дәнді дақылдарды (күріштен басқа), бұршақ және майлы дақылдарды өсіруді» қоспағанда, өсімдік және мал шаруашылығы, аңшылық және осы салаларда қызметтер көрсету |
| 03 | Балық аулау және балық өсіру |
| Тау-кен өндіру өнеркәсібі және карьерлерді игеру | |
| 08.12.1 | Қиыршық тасты және құмды карьерлерді игеру |
| 09 | Тау-кен өндіру өнеркәсібінде кызметтер көрсету |
| Өңдеу өнеркәсібі | |
| 10 | Тамақ өнімдерінің өндірісі |
| 11.06 | Уыт өндірісі |
| 11.07 | Алкогольсіз сусындар, минералды сулар және шөлмекке құйылған басқа да сусындар өндірісі |
| 13 | Текстиль бұйымдарының өндірісі |
| 14 | Киім өндірісі |
| 15 | Былғары және оған жататын өнім өндірісі |
| 16 | Жиһаздан басқа, ағаш және тоз бұйымдарының өндірісі; сабаннан және тоқуға арналған материалдардан жасалған бұйымдар өндірісі |
| 17 | Қағаз және қағаз өнімдерінің өндірісі |
| 18 | Полиграфиялық қызмет және жазылған ақпарат жеткізгіштерін тыңдап-көрсету |
| 20 | Химия өнеркәсібі өнімдерінің өндірісі |
| 21 | Негізгі фармацевтикалық өнімдер мен фармацевтикалық препараттар өндірісі |
| 22 | Резеңке және пластмасса бұйымдарының өндірісі |
| 23 | Өзге де бейметалл минералдық өнімдер өндірісі |
| 24 | Металлургия өндірісі\* |
| 25 | Машиналар мен жабдықтардан басқа дайын металл бұйымдарының өндірісі |
| 26 | Компьютерлер, электрондық және оптикалық жабдықтар өндірісі |
| 27 | Электр жабдықтарының өндірісі |
| 28 | Басқа топтамаларға енгізілмеген машиналар мен жабдықтар өндірісі |
| 29 | Автомобильдер, тіркемелер және жартылай тіркемелер өндірісі |
| 30 | Басқа көлік құралдарының өндірісі |
| 31 | Жиһаз өндірісі |
| 32 | Өзге де дайын бұйымдар өндірісі |
| 33 | Машиналар мен жабдықтарды жөндеу және орнату |
| Электр энергиясымен, газбен, бумен, ыстық сумен және  кондицияланған ауамен жабдықтау | |
| 35.11.2 | Гидроэлектр станцияларының электр энергиясын өндіруі |
| 35.11.4 | Жел электр станцияларының электр энергиясын өндіруі |
| 35.11.5 | Күн электр станцияларының электр энергиясын өндіруі |
| 35.11.9 | Өзге де электр станцияларының электр энергиясын өндіруі |
| Сумен жабдықтау; су бұру; қалдықтарды жинау, өңдеу және жою,  ластануды жою қызметі | |
| 38 | Қалдықтарды жинау, өңдеу және жою; материалдарды кәдеге жарату (қалпына келтіру) |
| 39 | Ластануды жою қызметі және қалдықтарды жою саласындағы өзге де көрсетілетін қызметтер |
| Көтерме және бөлшек сауда;  автомобильдерді және мотоциклдерді жөндеу | |
| 45.2 | Автокөліктерге техникалық қызмет көрсету және жөндеу |
| Көлік және қоймаға жинау | |
| 49.3 | Құрлықтағы өзге де жолаушылар көлігінің қызметі\*\* |
| 49.41 | Жүк автомобиль көлігінің қызметі |
| 50 | Су көлігінің қызметі |
| 52 | Жүктерді қоймаға жинау және қосалқы көлік қызметі |
| 53 | Пошта және курьер қызметі\*\*\* |
| Тұру және тамақтану бойынша қызметтер көрсету | |
| 55.10 | Қонақүйлердің және тұруға арналған соған ұқсас орындардың қызметтер көрсетуі |
| 55.20 | Демалыс күндерінде және қысқа мерзімді тұрудың өзге де кезеңдеріне баспана беру\*\*\*\* |
| 55.30 | Кемпингтердің, автофургондарға арналған тұрақтардың және тұруға арналған автотіркемелердің қызметтер көрсетуі |
| Ақпарат және байланыс | |
| 58 | Баспа қызметі |
| 59.14 | Кинофильмдерді көрсету жөніндегі қызмет |
| 61 | Телекоммуникациялар |
| 62 | Компьютерлік бағдарламалау, консультациялық және басқа ілеспе көрсетілетін қызметтер |
| Жылжымайтын мүлікпен операциялар | |
| 68.20.8 | Жеке меншік немесе жалға алынған қойма үй-жайларын жалдау (қосалқы жалдау) және басқару\*\*\*\*\* |
| Кәсіптік, ғылыми және техникалық қызмет | |
| 69.2 | Бухгалтерлік есеп және аудит саласындағы қызмет; салық салу бойынша консультация беру |
| 71 | Сәулет, инженерлік ізденістер, техникалық сынақтар мен талдау саласындағы қызмет |
| 72 | Ғылыми зерттеулер және әзірлемелер |
| 74 | Өзге де кәсіптік, ғылыми және техникалық қызмет |
| 75 | Ветеринариялық қызмет |
| Білім беру | |
| 85 | Білім беру |
| Денсаулық сақтау және халыққа әлеуметтік қызмет көрсету | |
| 86 | Денсаулық сақтау саласындағы қызмет |
| 87 | Халыққа тұруын қамтамасыз ете отырып әлеуметтік қызмет көрсету саласындағы қызмет |
| 88 | Халыққа тұруын қамтамасыз етпей әлеуметтік қызмет көрсету саласындағы қызмет |
| Өнер, ойын-сауық және демалыс | |
| 91 | Кітапханалардың, архивтердің, музейлердің қызметі және мәдениет саласындағы өзге де қызмет |
| 93 | Спорт, демалысты және ойын-сауықты ұйымдастыру саласындағы қызмет\*\*\*\*\*\* |
| Көрсетілетін қызметтердің өзге де түрлерін ұсыну | |
| 95 | Компьютерлерді, жеке тұтыну заттарымен тұрмыстық тауарларды жөндеу |
| 96.01 | Текстиль және тері бұйымдарын жуу және (химиялық) тазалау |

\*шойын, болат және ферроқорытпа өндірісін (экономикалық қызмет түрлерінің жалпы жіктеуішінің (бұдан әрі – ЭҚЖЖ) коды «24.10»), ядролық отынды қайта өңдеуді (ЭҚЖЖ коды «24.46»), шойын құюды (ЭҚЖЖ коды «24.51»), болат құюды (ЭҚЖЖ коды «24.52») қоспағанда;

\*\* ЭҚЖЖ коды 49.32 «Такси қызметі» бойынша қызметті қоспағанда («жасыл» жобаларды және 1 (бір) бірлігінің құны 10 (он) миллион теңгеден аспайтын отандық өндірушілердің жеңіл автомобильдерін сатып алуға бағытталған жобаларды қоспағанда);

\*\*\* табиғи монополиялар саласына жататын қызметті қоспағанда;

\*\*\*\* апартаменттерді, пәтерлерді және тұрғын үйлерді қоспағанда;

\*\*\*\*\* бұл ЭҚЖЖ қойма үй-жайлары мен қойма алаңдарын жалға беруді көздейді;

\*\*\*\*\*\* дискотекалар мен караокені қоспағанда.

\_\_\_\_\_\_\_\_\_\_\_\_\_\_\_\_\_\_\_\_\_